ོ་ཥཱ་ཡ། སྐྱེར་སྒང་པ་ལུགས་ཀྱི་རྟ་མགྲིན་གསང་སྒྲུབ་ཀྱི་
སྒྲུབ་ཐབས་བགེགས་དཔུང་ཀུན་འཇོམས་ཞེས་བྱ་བ། དྲིན་ཅན་རྩ་བའི་བླ་མ་དང་། །
དབྱེར་མེད་ཁྲོ་རྒྱལ་རྟ་མགྲིན་ལ། །སྒོ་གསུམ་གུས་པས་ཕྱག་བྱས་ཏེ། །དེ་ཉིད་སྒྲུབ་
ཐབས་རིམ་པ་བཤད། །འདིར་རྟ་མགྲིན་གསང་སྒྲུབ་བསྒྲུབ་པར་འདོད་པས། རང་
580

བཞན་སེམས་ཅན་ཐམས་ཅད་ཕྱི་ནང་གི་བར་དུ་གཅོད་པའི་འཇིགས་པས་ཉེན་
ཅིང་ བླ་མ་དཀོན་མཆོག་གསུམ་ལ་འཇིགས་པ་དེ་ལས་སྐྱོབ་པའི་ནུས་པ་ཡོད་པར་
ཡིད་ཆེས་པའི་བློ་ལིང་གིས་བཀལ་ཏེ། བླ་མ་ལ་སྐྱབས་སུ་མཆི། ཞེས་སོགས་སྐྱབས་
འགྲོ་རབ་བརྒྱ་སྟོང་ཐ་ནའང་ཉེར་གཅིག་ཙམ་བྱ། སངས་རྒྱས་ཆོས་དང་ཚོགས་ཀྱི་
མཆོག་རྣམས་ལ། ཞེས་སོགས་ཀྱིས་སེམས་བསྐྱེད་པ་དང༌། ཚད་མེད་བཞི་བསྒོམ་པ་
ཡང་གསུམ་གསུམ་བྱས་ཏེ། སེམས་ཅན་ཐམས་ཅད་ཀྱི་དོན་དུ་མྱུར་བ་མྱུར་བར་
ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཕྱིར་དུ་བླ་མ་
ཁྲོ་རྒྱལ་རྟ་མགྲིན་བསྒྲུབ་པའི་རྣལ་འབྱོར་གྱི་རིམ་པ་ཉམས་སུ་བླང་བར་བྱའོ་སྙམ་དུ་
སེམས་སྐྱེད་པའང་གསུམ་མམ། བདུན་སོགས་བྱའོ། །དེ་ནས་རང་ཉིད་སྐད་ཅིག་
གིས་ཁྲོ་རྒྱལ་རྟ་མགྲིན་དུ་གྱུར། དེ་ནས་ནང་མཆོད་བྱིན་རླབས་ནི། ཧྲཱིཿབཛྲ་ཀྲོ་དྷས་
བསངས། སྭབྷ་ཝས་སྦྱངས། སྟོང་པའི་ངང་ལས་ཡཾ་ལས་རླུང་། རཾ་ལས་མེའི་སྟེང་
དུ་མི་མགོའི་སྒྱེད་བུ་གསུམ་ལ་གནས་པའི་ཨཱཿལས་བྱུང་བའི་ཐོད་པ་ཕྱི་དཀར་ལ་་་་་་
ནང་དམར་པའི་ནང་དུ་ཤ་ལྔ་བདུད་རྩི་ལྔ་སྦྱངས་རྟོགས་སྦར་གསུམ་བྱས་པ་ལས་་་་་
བྱུང་བའི་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར།
ཨོཾ་ཨཱཿཧཱུྃ་ལན་གསུམ་བརྗོད་པས་བྱིན་གྱིས་བརླབས། ཡང་མཆོད་པ་རྣམས་
སྔར་ལྟར་བསངས། སྦྱངས། སྟོང་པའི་ངང་ལས། ཨཱཿལས་བྱུང་བའི་ཐོད་པ་ཡངས་
ཤིང་རྒྱ་ཆེ་བའི་ནང་དུ་རང་རང་གི་མིང་ཡིག་དང་པོ་ཐིག་ལེས་བརྒྱན་པ་ཞུ་བ་ལས་་
བྱུང་བའི་མཆོད་རྫས་རྣམས་རང་བཞིན་བདེ་སྟོང་། རྣམ་པ་མཆོད་རྫས། བྱེད་ལས་
དབང་པོ་དྲུག་གི་སྤྱོད་ཡུལ་དུ་ཟུག་པ་མེད་པའི་བདེ་བ་ཁྱད་པར་ཅན་བསྐྱེད་པར་་་་
གྱུར། ཨོཾ་ཨཎྷཾ་ནས་ཤཔྟ་ཨཱཿཧཱུཾ་གི་བར་གྱིས་བྱིན་གྱིས་བརླབས་ཤིང་། སྔོན་འགྲོ་
གཏོར་མ་ཡང་ནང་མཆོད་ལྟར་བྱིན་གྱིས་བརླབས། རང་གི་ཐུགས་ཀའི་ཧྲཱིཿདམར་
པོའི་འོད་ཟེར་ལྕགས་ཀྱུའི་རྣམ་པ་ཅན་གྱིས་ཕྱོགས་སྐྱོང་ཞིང་སྐྱོང་གཞི་བདག་དང་་་
བཅས་པ་སྐད་ཅིག་གིས་བཀུག་སྟེ་འོད་གསལ་དུ་བཅུག་པ་པདྨ་དབང་ཆེན་གྱི་སྐུར་་
581

གྱུར་པའི་མགྲོན་རྣམས་ཀྱི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་་་
གསོལ་བར་གྱུར།
ཨོཾ་ཨ་ཀཱ་རོ་མུ་ཁཾ་སརྦ་དྷ་རྨཱཎཱི་ཨཱདྱ་ནུ་ཏྤནྣ་ཏྭཱཏ་ཨོཾ་ཨཱཿཧཱུྃ་ཕཊ་སྭཱཧཱ།
ལན་
གསུམ་གྱིས་བསྔོ། ཨཉྙཾ་སོགས་ཀྱིས་མཆོད། ཨོཾ་ཨཱཿཧཱུྃ་གིས་ནང་མཆོད་ཕུལ། ཕྱོགས་
སྐྱོང་འཁོར་དང་བཅས་རྣམས་ཀྱིས། །མཆོད་སྦྱིན་གཏོར་མ་འདི་སྣོམས་ལ། །རྣལ་
འབྱོར་བདག་ཅག་འཁོར་བཅས་ལ། །ནད་མེད་ཚེ་དང་དབང་ཕྱུག་དང༌། །དཔལ་
དང་གྲགས་དང་སྐལ་བ་བཟང་། །ལོངས་སྤྱོད་རྒྱ་ཆེན་ཀུན་འཐོབ་ཅིང༌། །ཞི་དང་
རྒྱས་ལ་སོགས་པ་ཡི། །ལས་ཀྱི་དངོས་གྲུབ་བདག་ལ་སྩོལ། །་བསྲུང་མས་རྟག་ཏུ་
གྲོགས་མཛོད་ཅིག །དུས་མིན་འཆི་དང་ནད་རྣམས་དང་། །གདོན་དང་བགེགས་
རྣམས་ཞི་བ་དང༌། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་
མཛོད། །ཕྱོགས་སྐྱོང་འཁོར་དང་བཅས་པ་རྣམས་ཀྱིས་བདག་གི་དགེ་བའི་བྱ་བ་
མཐར་ཕྱིན་པ་དང་དེའི་བར་གཅོད་ཞི་བའི་ཕྲིན་ལས་མཛོད། ཡིག་བརྒྱ་ཚར་གཅིག་
བཏོན་ནས་བཟོད་པར་གསོལ། མགྲོན་རྣམས་རང་གནས་སུ་གཤེགས། མཚམས་
འདིར་བདག་བསྐྱེད་ཀྱི་མཆོད་པ་བྱིན་རླབས་སྔར་བཞིན་བྱ། རང་གི་ཐུགས་ཀའི་
ཧྲཱིཿདམར་པོའི་འོད་ཟེར་ལྕགས་ཀྱུའི་རྣམ་པ་ཅན་གྱིས་རང་བཞིན་གྱི་གནས་ནས་བླ་་
མ་དང་དབྱེར་མེད་པ་ཁྲོ་བོའི་རྒྱལ་བོ་རྟ་མགྲིན་ལ་སངས་རྒྱས་དང་བྱང་ཆུབ་སེམས་
དཔའི་ཚོགས་ཀྱིས་བསྐོར་བ་མདུན་གྱི་ནམ་མཁར་སྤྱན་དྲངས། འོད་ཟེར་རང་གི་
སྙིང་གར་ཐིམ། གང་གི་དྲིན་གྱིས་བདེ་ཆེན་ཉིད། །སྐད་ཅིག་གིས་ནི་ཐོབ་འགྱུར་བ༎
བླ་མ་རིན་ཆེན་ལྟ་བུ་ཡི། །རྡོ་རྗེ་ཅན་ཞབས་པད་ལ་འདུད།།
རྒྱལ་བ་ཀུན་གྱི་མཐུ་སྟོབས་རྣམས། །མ་རུངས་གདུལ་དཀའ་འདུལ་བའི་
ཕྱིར། །དབང་དྲག་ཁྲོ་བོའི་སྐུར་སྟོན་པ། །ཁྲོ་རྒྱལ་རྟ་མགྲིན་ལ་ཕྱག་འཚལ། །ཧ་ཡ་
ཀྲཱི་ཝ་ས་པ་རི་ཝཱ་ར་ཨཎྷཾ་པྲ་ཏཱིཙྪ་སྭཱཧཱ། དེ་བཞིན་དུ་ཤཔྟའི་བར་གྱིས་མཆོད། ཨོཾ་ཨཱཿ
ཧཱུཾ་གིས་ནང་མཆོད་ཀྱང་ཕུལ། ཐོག་མེད་དུས་ནས་བསགས་པ་ཡི། །སྡིག་ལྟུང་ཉེས་
582

པའི་ཚོགས་རྣམས་དང་། །ཁྱད་པར་རྡོ་རྗེའི་ཐེག་པ་ཡི། །ཉམས་ཆགས་མ་ལུས་
བཤགས་ཤིང་སྤོམ། །དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་
ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རང༌། །སངས་རྒྱས་བྱང་ཆུབ་ཡིད་
ཀྱིས་བཟུང་། ། །སྔགས་སྡོམ་བཟུང་འདོད་ན། སངས་རྒྱས་བྱང་ཆུབ་སེམས་དཔའ་
ཀུན། །བདག་ལ་དགོངས་པར་མཛད་དུ་གསོལ། །བདག་མིང་འདི་ཞེས་བགྱི་བས་
ནི། །དུས་འདི་ནས་ནི་བཟུང་ནས་ནི། །བྱང་ཆུབ་སྙིང་པོར་མཆིས་ཀྱི་བར། །ཇི་
ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་
སེམས་ནི་བླ་ན་མེད། ། །དམ་པ་བདག་གིས་བསྐྱེད་པར་བགྱི། །ཚུལ་ཁྲིམས་ཀྱི་ནི་
བསླབ་པ་དང༌། ། །དགེ་བའི་ཆོས་ནི་སྡུད་པ་དང༌། །སེམས་ཅན་དོན་བྱེད་ཚུལ་
ཁྲིམས་གསུམ། །སོ་སོར་བརྟན་པོར་བདག་གིས་བཟུངས། །སངས་རྒྱས་ཆོས་དང་
དགེ་འདུན་ཏེ། །བླ་ན་མེད་པའི་དཀོན་མཆོག་གསུམ། །སངས་རྒྱས་རྣལ་འབྱོར་
ལས་སྐྱེས་པའི། །སྡོམ་པ་དེང་ནས་བདག་གིས་བཟུང་།།
རྡོ་རྗེའི་རིགས་མཆོག་ཆེན་པོ་ཡི། །རྡོ་རྗེ་དྲིལ་བུ་ཕྱག་རྒྱ་ཡང༌། །ཡང་དག་
ཉིད་དུ་བཟུང་བར་བགྱི། །སློབ་དཔོན་དག་ཀྱང་བཟུང་བར་བགྱི། །རིན་ཆེན་
རིགས་མཆོག་ཆེན་པོ་ཡི། །དམ་ཚིག་ཡིད་དུ་འོང་བ་ལ། །ཉིན་རེ་བཞིན་ནི་དུས་
དྲུག་ཏུ། །སྦྱིན་པ་རྣམ་བཞི་རྟག་ཏུ་སྦྱིན། །བྱང་ཆུབ་ཆེན་པོ་ལས་བྱུང་བའི། །
པདྨའི་རིགས་ཆེན་དག་པ་ལ། །ཕྱི་དང་གསང་བ་ཐེག་པ་གསུམ། །དམ་ཆོས་སོ་སོར་
བཟུང་བར་བགྱི། །ལས་ཀྱི་རིགས་མཆོག་ཆེན་པོ་ལ། །སྡོམ་པ་ཐམས་ཅད་ལྡན་པར་
ནི། །ཡང་དག་ཉིད་དུ་སོ་སོར་བཟུང༌། །མཆོད་པའི་ལས་ནི་ཅི་ནུས་བགྱི། །བྱང་
ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་པར་བགྱི། །སེམས་ཅན་ཀུན་
གྱི་དོན་གྱི་ཕྱིར། །བདག་གིས་སྡོམ་པ་མ་ལུས་བཟུང༌། །མ་བསྒྲལ་བ་རྣམས་བདག་
གིས་བསྒྲལ། །མ་གྲོལ་བ་རྣམས་བདག་གིས་དགྲོལ། །དབུགས་མ་བྱིན་པ་དབུགས་
དབྱུང་ཞིང་། །སེམས་ཅན་མྱ་ངན་འདས་ལ་དགོད། །ཅེས་པའི་བར་གྱིས་བཟུང་།
583

སེམས་ཅན་ཐམས་ཅད་བདེ་བ་དང་ལྡན་པར་གྱུར་ཅིག སྡུག་བསྔལ་དང་བྲལ་བར་
གྱུར་ཅིག བདེ་བ་དང་མི་འབྲལ་བར་གྱུར་ཅིག འཇིག་རྟེན་གྱི་ཆོས་བརྒྱད་དང་
གཟུང་འཛིན་གྱི་རྣམ་རྟོག་གིས་མི་བསྐྱོད་པའི་བཏང་སྙོམས་ལ་གནས་པར་གྱུར་་་་་་
ཅིག ཅེས་ལན་གསུམ་བརྗོད། ཚོགས་ཞིང་རྣམས་རང་ལ་ཐིམ་པས་བྱིན་གྱིས་
བརླབས་པར་གྱུར།
ཨོཾ་ཤཱུ་ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཆོས་ཐམས་ཅད་རང་བཞིན་
གྱིས་གྲུབ་པས་སྟོངས་པའི་སྟོང་པ་ཉིད་དུ་གྱུར། སྟོང་པའི་ངང་ལས་སྐད་ཅིག་གིས་
རྡོ་རྗེའི་ས་གཞི་ར་བ་གུར་བླ་རེ། མེ་དཔུང་རབ་ཏུ་འབར་བ་དང་བཅས་པའི་དབུས་
སུ་པཾ་ལས་པདྨ་དང་། རཾ་ལས་ཉི་མའི་དཀྱིལ་འཁོར་གྱི་སྟེད་དུ། རང་གི་སེམས་ཉིད་
དོན་གཉིས་བྱས་
ཧྲཱིཿདམར་པོ་རིང་ཆ་ཚེག་དྲག་དང་བཅས་པ་ལས་འོད་འཕྲོས།
འདུས་ཡོངས་སུ་གྱུར་པ་ལས། རང་ཉིད་ཁྲོ་རྒྱལ་རྟ་མགྲིན་སྐུ་མདོག་དམར་པོ་ཞལ་
གསུམ་ཕྱག་དྲུག་པ། རྩ་ཞལ་དམར་པོ། གཡས་ཞལ་དཀར་པོ། གཡོན་ཞལ་ལྗང་གུ།
ཞལ་རེ་རེའང་སྤྱན་གསུམ་གསུམ་དང་ལྡན་ཞིང་། མཆེ་བ་རྣོན་པོ་བཞི་བཞི་
གཙིགས་པ། དབུ་རེ་རེའི་སྟེང་ན་རྟ་མགོ་ལྗང་ནག་རྟ་སྐད་འཚེར་བས་བརྒྱན་པ།
ཕྱག་དྲུག་གི་གཡས་པ་གསུམ་ན་རྡོ་རྗེ། རལ་གྲི། རྩེ་གསུམ། གཡོན་གསུམ་ན་
སྡིགས་མཛུབ་མདུང་དང་། རྒྱུ་ཞགས་བསྣམས་པ། ཐོད་པ་བསྐམ་རློན་དང་། སྦྲུལ་
དང་རུས་པའི་རྒྱན་རྣམས་ཀྱིས་བརྒྱན་པ། མི་ལྤགས་ཀྱི་གཡང་གཞིའི་སྟོད་གཡོགས་
དང་། སྟག་ལྤགས་ཀྱི་ཤམ་ཐབས་གསོལ་བ། ཞབས་བརྒྱད་ཀྱིས་ཀླུ་ཆེན་པོ་བརྒྱད་
སྦྲུལ་གཟུགས་སུ་གནས་པ་བརྫིས་ནས་བགྲད་པའི་ཚུལ་གྱིས་ཡེ་ཤེས་ཀྱི་མེ་འབར་་་་་་་
བའི་དབུས་ན་བཞུགས་པའི་སྤྱི་བོར་ཨོཾ་དཀར་པོ།
མགྲིན་པར་ཨཱཿདམར་པོ།
ཐུགས་ཀར་ཉི་མའི་སྟེང་དུ་ཧྲཱིཿཧཱུྃ་གིས་མཚན་པའི་མཐར་སྔགས་ཀྱི་ཕྲེང་བས་བསྐོར་་
བར་གྱུར། དེ་ལས་འོད་ཟེར་འཕྲོས། བསྒོམས་པ་དང་འདྲ་བའི་ཡེ་ཤེས་པ་དབང་
ལྷ་དང་བཅས་པ་སྤྱན་དྲངས། ཛཿཧཱུཾ་བཾ་ཧོཿགཉིས་སུ་མེད་པར་གྱུར། དབང་གི་ལྷས་
584

དབང་བསྐུར། འོད་དཔག་མེད་ཀྱིས་དབུ་བརྒྱན་པར་གྱུར། ཧ་ཡ་གྲཱ་ཝ་ས་པ་རི་ཝ་
ར་ཨཎྷཾ་པྲ་ཏཱིཙྪ་སྭཱཧཱ། དེ་བཞིན་དུ་ཤཔྟའི་བར་གྱིས་མཆོད། ནང་མཆོད་འབུལ་བ་
ནི། སྐུ་བཞི་ཡེ་ཤེས་ལྔའི་བདག་ཉིད་དྲིན་ཅན་རྩ་བའི་བླ་མ་རིན་པོ་ཆེའི་ཞལ་དུ་ཨོཾ་
ཨཱཿཧཱུཾ། ཆོས་སྐུ་སྣང་བ་མཐའ་ཡས་ཀྱི་ཞལ་དུ་ཨོཾ་ཨཱཿཧཱུཾ། ལོངས་སྐུ་པདྨ་དབང་ཆེན་
གྱི་ཞལ་དུ་ཨོཾ་ཨཱཿཧཱུཾ། སྤྲུལ་སྐུ་པདྨ་འབྱུང་གནས་ཀྱི་ཞལ་དུ་ཨོཾ་ཨཱཿཧཱུཾ། ཡང་སྤྲུལ་སྐྱེར་
སྒང་བ་ཆེན་པོའི་ཞལ་དུ་ཨོཾ་ཨཱཿཧཱུཾ། གཉན་སྟོན་སྦས་པའི་རྣལ་འབྱོར་གྱི་ཞལ་དུ་ཨོཾ་
ཨཱཿཧཱུཾ། ཆོས་རྗེ་སངས་རྒྱས་སྟོན་པའི་ཞལ་དུༀ་ཨཱཿཧཱུཾ། མཁས་གྲུབ་ཤངས་སྟོན་ཆེན་
པོའི་ཞལ་དུ་ཨོཾ་ཨཱཿཧཱུཾ། མཁས་བཙུན་རྒྱལ་མཚན་འབུམ་གྱི་ཞལ་དུ་ཨོཾ་ཨཱཿཧཱུཾ། འཇག་
ཆེན་བྱམས་པ་དཔལ་བཟང་གི་ཞལ་དུ་ཨོཾ་ཨཱཿཧཱུཾ། སྣར་ཐང་པ་དོན་གྲུབ་བཟང་པོའི་
ཞལ་དུ་ཨོཾ་ཨཱཿཧཱུཾ། རྒྱལ་བ་བློ་བཟང་གྲགས་པའི་ཞལ་དུ་ཨོཾ་ཨཱཿཧཱུཾ། རྗེ་བཙུན་ཤེས་
རབ་སེང་གེའི་ཞལ་དུ་ཨོཾ་ཨཱཿཧཱུཾ། སེམས་དཔའ་ཆེན་པོ་ཚུལ་ཁྲིམས་དཔལ་བཟང་གི་
ཞལ་དུ་ཨོཾ་ཨཱཿཧཱུཾ། འཁྲུལ་ཞིག་རིན་ཆེན་བཤེས་གཉེན་གྱི་ཞལ་དུ་ཨོཾ་ཨཱཿཧཱུཾ། རབ་
འབྱམས་སྨྲ་བ་སངས་རྒྱས་རྒྱ་མཚོའི་ཞལ་དུ་ཨོཾ་ཨཱཿཧཱུཾ། རྗེ་བཙུན་སྐྱབས་མཆོག་
དཔལ་བཟང་གི་ཞལ་དུ་ཨོཾ་ཨཱཿཧཱུཾ། རྒྱལ་བ་བློ་བཟང་དོན་གྲུབ་ཀྱི་ཞལ་དུ་ཨོཾ་ཨཱཿཧཱུྃ།
མཁས་གྲུབ་སངས་རྒྱས་ཡེ་ཤེས་ཀྱི་ཞལ་དུ་ཨོཾ་ཨཱཿཧཱུཾ། དྲིན་ཅན་རྩ་བའི་བླ་མ་རིན་པོ་
ཆེའི་ཞལ་དུ་ཨོཾ་ཨཱཿཧཱུྃ།
གཞན་ཡང་དབང་བསྐུར། རྒྱུད་བཤད། མན་ངག་བསྟན་པའི་དཔལ་ལྡན་
བླ་མ་དམ་པ་ཡབ་སྲས་བརྒྱུད་པ་དང་བཅས་པ་རྣམས་ཀྱི་ཞལ་དུ་ཨོཾ་ཨཱཿཧཱུྃ། ཧྲཱིཿབཛྲ་
ཀྲོ་དྷ་ཧ་ཡ་གྲི་ཝ་ཧུ་ལུ་ཧུ་ལུ་ཧཱུཾ་ཕཊཿ ཨོཾ་ཨཱཿཧཱུྃ་རྒྱུད་སྡེ་ཆེན་པོ་བཞི་དང་ཡོངས་སུ་་་་་་་
འབྲེལ་བའི་ཡི་དམ་དཀྱིལ་འཁོར་གྱི་ལྷ་ཚོགས་རྣམས་ཀྱི་ཞལ་དུ་ཨོཾ་ཨཱཿཧཱུཾ། གཞན་
ཡང་མངོན་སངས་རྒྱས་མཐོང་བ། དམ་པའི་ཆོས་ཐོས་པ། འཕགས་པའི་དགེ་
འདུན་ལ་བརྟེན། བསྟན་པ་དང་འཁོར་རྣམ་བཞི་སྐྱོང་བར་ཞལ་གྱིས་བཞེས་པ་བླ་
མ་གོང་མ་རྣམས་ཀྱིས་བསྟེན་ཅིང་བསྒྲུབས་པའི་བསྲུང་མ་དམ་ཚིག་ཅན་རྣམས་ཀྱི་་་
585

ཞལ་དུ་ཨོཾ་ཨཱཿཧཱུཾ། ཡུལ་སུམ་ཅུ་རྩ་གཉིས། གནས་ཉི་ཤུ་རྩ་བཞི། དུར་ཁྲོད་ཆེན་པོ་
སེམས་
བརྒྱད་ན་གནས་པའི་དཔའ་བོ་དང་དཔའ་མོ་ཕྱོགས་སྐྱོང་ཞིང་སྐྱོང་ཀླུ་ལ་སོགས་པ་་
རྣམས་དང་གཞི་བདག་གཉུག་མར་གནས་པ་རྣམས་ཀྱི་ཞལ་དུ་ཨོཾ་ཨཱཿཧཱུྃ།
ཅན་ཐམས་ཅད་ལྷར་གསལ་བ་རྣམས་ཀྱི་ཞལ་དུ་ཨོཾ་ཨཱཿཧཱུཾ། ཨོཾ་ཨ་མྲྀ་ཏ་སྭ་ད་ན་བཛྲ་
ཨཱདྨ་ཀོ྅་ཧཾ། བསྟོད་པ་ནི། གུ་རུ་པདྨ་ཀྲོ་དྷཱ་ཡ། རྒྱལ་བ་ཀུན་གྱི་མཐུ་སྟོབས་
རྣམས། །མ་རུངས་གདུལ་དཀའ་འདུལ་བའི་ཕྱིར། །དབང་དྲག་ཁྲོ་བོའི་སྐུར་སྟོན་
པ། །ཁྲོ་རྒྱལ་རྟ་མགྲིན་ལ་ཕྱག་འཚལ། །གསུང་གི་དབང་ཕྱུག་པདྨའི་རིགས་ཀྱི་གཙོ།།
སྐུ་མདོག་དམར་ནག་ཞལ་གསུམ་ཕྱག་དྲུག་ལྡན། །བརྗིད་པའི་ཞབས་བརྒྱད་བགྲད་
པའི་དོར་སྟབས་ཀྱིས། །སྲིད་གསུམ་བགེགས་དཔུང་འཇོམས་ལ་ཕྱག་འཚལ་ལོ། །
དབུས་དམར་གཡས་དཀར་གཡོན་ལྗང་རྔམས་པའི་ཞལ། ། དྲག་པོའི་དཀན་
བརྡེབ་འབར་བའི་མཆེ་བ་གཙིགས། །དབུ་གཙུག་ལྗང་ནག་རྟ་མགོའི་འཚེར་སྐད་
ཀྱིས། །ཁམས་གསུམ་དབང་དུ་བསྡུད་ལ་ཕྱག་འཚལ་ལོ། །གཡས་གསུམ་རྡོ་རྗེ་རལ་
གྲི་རྩེ་གསུམ་དང་། །གཡོན་གསུམ་སྡིགས་མཛུབ་མདུང་རྣོན་རྒྱུ་ཞགས་ཀྱིས། །མི་
མིན་གདོན་བགེགས་འབྱུང་པོ་མ་ལུས་པ། །